Offeryn Aseiniad PeerMark | University of South Wales
Offeryn Aseiniad PeerMark
Offeryn aseinio ar gyfer adolygu gan gymheiriaid yw PeerMark ac fe'i defnyddir gyda Turnitin. Mae PeerMark yn caniatáu i fyfyrwyr ddarllen, adolygu a gwerthuso un neu fwy o bapurau a gyflwynwyd gan eu cyd-fyfyrwyr. Camau sylfaenol y broses adolygu gan gymheiriaid yw:
Yr hyfforddwr yn creu aseiniad papur Turnitin.
Mae'r hyfforddwr yn creu aseiniad PeerMark ac yn pennu'r nifer o bapurau y bydd gofyn i fyfyrwyr eu hadolygu, ac yn creu ymatebion ac ateb cwestiynau agored i fyfyrwyr ymateb iddyn nhw wrth adolygu papurau.
Bydd papurau myfyrwyr yn cael eu cyflwyno i'r aseiniad Turnitin.
Ar ddyddiad cychwyn yr aseiniad PeerMark, mae myfyrwyr yn dechrau ysgrifennu adolygiadau i'w cymheiriaid.
Ar gyfer pob papur a gaiff eu haseinio iddyn nhw, mae'r myfyrwyr yn ysgrifennu adolygiadau drwy ymateb i'r cwestiynau ymateb a graddio.
Mae myfyrwyr yn derbyn adolygiadau wrth i fyfyrwyr eraill eu cwblhau.
Ar ôl i'r dyddiad aseiniad PeerMark basio, nid oes modd i'r myfyriwr ysgrifennu, cwblhau na golygu adolygiadau.
Sut i greu aseiniad PeerMark
Lleolwch ac agorwch yr aseiniad Turnitin rydych chi am ei ddefnyddio gyda PeerMark.
Dewiswch yr eicon rheoli PeerMark Turnitin o'r ardal Offer.
Yn y rheolwr PeerMark, dewiswch yr arwydd '+' i greu aseiniad PeerMark.
Llenwch fanylion yr aseiniad.
Bydd y dyddiad cychwyn yn cael ei osod yn awtomatig i ddwy funud ar ôl i'r amser cyflwyno papur Turnitin gau, ond mae modd ei newid os oes angen.
Y dyddiad 'erbyn' yw'r pwynt lle nad oes modd i fyfyrwyr adolygu papurau mwyach.
Ar y 'dyddiad rhyddhau adborth' bydd unrhyw adborth gan gyfoedion a'r tiwtor ar gael i'r myfyrwyr - efallai eich bod am wneud yn siŵr bod hwn yr un peth â'ch dyddiad postio Turnitin ar gyfer yr aseiniad.
Defnyddiwch y ddewislen 'Gosodiadau Ychwanegol' i ddewis sut mae'r papurau'n cael eu rhyddhau i'w hadolygu, yna cliciwch Cadw a Pharhau.
Defnyddiwch y tab Cwestiynau PeerMark i greu neu ychwanegu cwestiynau ar gyfer myfyrwyr sy'n adolygu. Gallwch gadw eich cwestiynau i'r llyfrgell i'w defnyddio nhw eto.
Defnyddiwch y tab Dosbarthu i baru, dad-baru neu eithrio myfyrwyr o'r broses adolygu.
Sut i gyrchu a graddio aseiniadau PeerMark
Agorwch yr aseiniad Turnitin.
Lansiwch yr eicon adolygu PeerMark o'r ardal Offer.
Byddwch yn gweld eich ardal mewnflwch aseiniad gyda throsolwg o holl gyflwyniadau'r myfyrwyr. Defnyddiwch y trosolwg yma i weld pa fyfyrwyr sydd wedi cwblhau eu hadolygiadau cymheiriaid, gweld a graddio'r adolygiadau ar-lein, llwytho aseiniadau ac adolygiadau i lawr ar gyfer eu marcio all-lein, ac ysgrifennu eich adolygiadau eich hun.